Šport a menštruácia
Dobrý deň,  
V januári som začala aktívne cvičiť (skoro každý deň) + kalorický deficit. No vo februári som mala poslednú menštruáciu, ktorá bola sprevádzaná ovuláciou so špinením, odvtedy nič. Idem na gynekológiu, no chcem vedieť, ako môžem pomôcť môjmu cyklu. Začala som jesť viac, plus menej cvičiť
Dobrý deň,
ďakujeme Vám za otázku.
Meškanie menštruácie môže mať množstvo príčin. Dôvodom môže byť stres, úzkosť, výkyvy hmotnosti, hormonálna nerovnováha, prebiehajúce ochorenie a podobne.
Vynechanie menštrúacie ako následok intenzívneho cvičenia je reakcia tela na prebiehajúci kalorický deficit. Dôležité je preto, v tomto prípade zvýšiť kalorický príjem a mierne obmedziť aj cvičenie.
Existujú aj niektoré produkty, ktoré si pacientky pochvaľujú. Užívanie inozitolu napomáha pri hormonálnej nerovnováhe a poruchách menštruačného cyklu.
Dôležité je navštíviť gynekológa, aby sa určila presná príčina vynechania menštruácie.
Prajem Vám všetko dobré.
S pozdravom
PharmDr. Lenka Čorbová.